ddrg/super_eurlex huggingface dataset:
o sklenitvi sporazuma med Evropsko unijo in Novo Zelandijo o sodelovanju in vzajemni upravni pomoči v carinskih zadevah

OBRAZLOŽITVENI MEMORANDUM

1.OZADJE PREDLOGA

Vlada Nove Zelandije je leta 2009 izrazila interes za pravno zavezujoč odnos z Evropsko unijo in na Evropsko komisijo naslovila prošnjo za razvoj carinskega sodelovanja z EU s poudarkom na varnosti dobavne verige in olajševanju trgovine.

Svet je 22. julija 2013 Komisijo pooblastil za pogajanja o sporazumu o sodelovanju in medsebojni upravni pomoči v carinskih zadevah (v nadaljnjem besedilu: sporazum) z Novo Zelandijo. Pogajanja so se začela septembra 2013 v Bruslju, potekala so nemoteno in bila gospodarna z viri, zaključila pa so se v razmeroma kratkem času, in sicer junija 2015. Obe strani sta sporazum parafirali 23. septembra 2015 v Bruslju. Sporazum je bil podpisan XXX v Bruslju. Posvetovanja so bila opravljena tudi z Evropskim parlamentom, ki je odobril sklenitev sporazuma.

S sporazumom z Novo Zelandijo se bo vzpostavila pravna podlaga za neposredno in strukturirano sodelovanje v carinskih zadevah, vključno z medsebojno upravno pomočjo za preprečevanje goljufij, s trgovinskim partnerjem, ki je vpliven na carinskem področju na mednarodni ravni (tj. v Svetovni carinski organizaciji) in v pacifiški regiji.

Splošni cilj sporazuma je razvijati in poglobiti sodelovanje in medsebojno upravno pomoč v carinskih zadevah z Novo Zelandijo, zlasti da se vzpostavi pravna podlaga za okvir sodelovanja, katerega cilj so varnost dobavne verige, olajševanje zakonite trgovine ter izmenjava informacij, da se zagotovijo pravilna uporaba carinske zakonodaje ter preprečevanje in preiskovanje kršitev carinske zakonodaje ter boj proti njim.

Sporazum zagotavlja podlago za nadaljnji razvoj carinskega sodelovanja v prihodnosti, če bo to potrebno, na primer z vzajemnim priznavanjem posameznih programov trgovinskega partnerstva (pooblaščeni gospodarski subjekti v EU).

EU je že sklenila podobne sporazume o carinskem sodelovanju z ZDA, Kitajsko, Japonsko, Korejo, Indijo, Kanado in Hongkongom.

2.PRAVNA PODLAGA, SUBSIDIARNOST IN SORAZMERNOST

Svet je pozvan, da sprejme sklep o sklenitvi osnutka sporazuma na podlagi člena 207 v povezavi s členom 218(6)(a) Pogodbe o delovanju Evropske unije.

Predlog spada na področje skupne trgovinske politike, ki je v izključni pristojnosti Unije.

3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA

Posvetovanje z državami članicami je bilo opravljeno v okviru delovne skupine Sveta za carinsko unijo.

4.PRORAČUNSKE POSLEDICE

Predlog ne vpliva na proračun Unije.

5.DRUGI ELEMENTI

Ustanovi se skupni odbor za carinsko sodelovanje, ki ga sestavljajo predstavniki carinskih in drugih pristojnih organov obeh pogodbenic. Odbor zagotavlja pravilno delovanje in izvajanje sporazuma ter preuči vsa vprašanja, ki izhajajo iz njegove uporabe.

2016/0006 (NLE)

Predlog
OBRAZLOŽITVENI MEMORANDUM

1.OZADJE PREDLOGA

Sporazum med Evropsko unijo in Rusijo o ponovnem sprejemu je začel veljati 1. junija 2007. V skladu s členom 19(1)(b) Sporazuma je naloga Skupnega odbora za ponovni sprejem „odločanje o ukrepih, potrebnih za enotno izvrševanje tega sporazuma“. Odbor lahko sprejme priporočila v skladu s členom 6(3) poslovnika odbora, ki ga je sprejel s Sklepom št. 1/2007 z dne 25. julija 2007.

Skupni odbor za ponovni sprejem je prvo priporočilo glede prošenj za ponovni sprejem, za namene katerih je treba organizirati razgovor, sprejel 2. junija 2009. Izkazalo se je, da bi bilo treba to priporočilo dodatno razjasniti z drugim priporočilom, da se zagotovijo smernice za preložitev razgovorov, kadar ni mogoče spoštovati časovnih rokov za organizacijo razgovorov.

2.REZULTATI POSVETOVANJ Z ZAINTERESIRANIMI STRANMI IN OCEN UČINKA

O projektu v zvezi s priporočilom, priloženim temu predlogu za sklep Sveta, se je razpravljalo in doseglo dogovor z rusko stranjo na 12., 13. in 14. seji Odbora, pripravljen pa je bil v tesnem sodelovanju z državami članicami, ki so bile prav tako navzoče med razpravami Odbora o tem vprašanju. Ker seja delovne skupine za integracijo, migracije in izgon ni bila organizirana, se je Komisija 20. oktobra 2014 o tem osnutku priporočila posvetovala s svetovalci za pravosodje in notranje zadeve, ki niso predložili pripomb.

3. FINANČNE IN PRORAČUNSKE POSLEDICE

Ta predlog ne vpliva na proračun EU.

2015/0305 (NLE)

Predlog

SKLEP SVETA

o določitvi stališča EU za Priporočilo Skupnega odbora za ponovni sprejem, ustanovljenega na podlagi Sporazuma med Evropsko skupnostjo in Rusko federacijo o ponovnem sprejemu, glede prošenj za ponovni sprejem, za namene katerih je treba organizirati razgovore

SVET EVROPSKE UNIJE JE –

ob upoštevanju Pogodbe o delovanju Evropske unije, zlasti tretjega odstavka člena 79 v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1)Sporazum z dne 25. maja 2006 med Evropsko skupnostjo in Rusko federacijo o ponovnem sprejemu (v nadaljnjem besedilu: „Sporazum o ponovnem sprejemu“) je začel veljati 1. junija 2007.

(2)S členom 19 Sporazuma o ponovnem sprejemu je bil ustanovljen Skupni odbor za ponovni sprejem, ki je odgovoren za naloge, opredeljene v tem členu.
o stališču, ki ga Evropska unija zavzame v zvezi s sprejetjem sklepa Skupnega odbora EU-EFTA za poenostavitev formalnosti v blagovni trgovini in sklepa Skupnega odbora EU-EFTA za skupni tranzitni postopek glede povabila Republiki Srbiji, da pristopi h Konvenciji o poenostavitvi formalnosti v blagovni trgovini in h Konvenciji o skupnem tranzitnem postopku

OBRAZLOŽITVENI MEMORANDUM

1.OZADJE PREDLOGA

Razlogi za predlog in njegovi cilji

Konvencija o poenostavitvi formalnosti v blagovni trgovini in Konvencija o skupnem tranzitnem postopku sta bili sklenjeni 20. maja 1987 med Evropsko skupnostjo in državami Efte.

Sporočilo Evropske komisije Evropskemu parlamentu in Svetu iz leta 2001 o strategiji za pripravo držav kandidatk na pristop h konvencijama ES-EFTA iz leta 1987 o skupnem tranzitnem postopku in poenostavitvi formalnosti v blagovni trgovini, ki mu je sledilo sporočilo Evropske komisije Evropskemu parlamentu in Svetu iz leta 2010 o strategiji priprave nekaterih sosednjih držav na pristop h konvencijama ter sklepi Sveta z dne 14. aprila 2011 o potrditvi pristopa, sprejetega v obeh sporočilih, predvidevajo podporo številnim državam v njihovih prizadevanjih za pristop h konvencijama.

Namen tega sklepa je sprejeti skupno stališče EU o osnutku sklepa št. .../2015 Skupnega odbora EU-EFTA za poenostavitev formalnosti v blagovni trgovini ter o osnutku sklepa št. .../2015 Skupnega odbora EU-EFTA za skupni tranzitni postopek, da se k pristopu h konvencijama povabi Republiko Srbijo.

Usklajenost z obstoječimi predpisi s področja zadevne politike

Na področju, na katero se nanaša predlog, ni veljavnih določb.

Usklajenost z drugimi politikami Unije

Predlog je usklajen s strategijo spodbujanja konkurenčnosti in gospodarske rasti EU.

2.PRAVNA PODLAGA, SUBSIDIARNOST IN SORAZMERNOST

Pravna podlaga

Konvenciji določata ukrepe za lažji pretok blaga med Evropsko unijo, Republiko Islandijo, nekdanjo jugoslovansko republiko Makedonijo, Kraljevino Norveško, Švicarsko konfederacijo in Republiko Turčijo.

Republika Srbija želi pristopiti h konvencijama, potem ko je izpolnila pravne in strukturne zahteve ter zahteve v zvezi z informacijsko tehnologijo, ki so pogoji za pristop.

V skladu z določbami člena 11(3) Konvencije o poenostavitvi formalnosti v blagovni trgovini in z določbami člena 15(3) Konvencije o skupnem tranzitnem postopku Skupna odbora EU-EFTA s sklepom povabita tretjo državo v smislu člena 1(2) oziroma člena 3(1)(c), da pristopi h konvencijama v skladu s postopkom iz člena 11a oziroma člena 15a.

Skupna odbora EU-EFTA izdata povabili, ko država dokaže, da se je sposobna prilagoditi podrobnim pravilom za uporabo določb konvencij.

Na podlagi mandata delovnih skupin EU-EFTA za skupni tranzitni postopek in poenostavitev formalnosti v blagovni trgovini je ocenjevalna misija, ki je ocenjevala predvsem prilagoditev nacionalnih carinskih predpisov Republike Srbije, vzpostavitev struktur za upravljanje postopka in izvajanje novega računalniškega tranzitnega sistema (NCTS), ki omogoča uporabo skupnega tranzitnega postopka, ugotovila, da so pogoji za povabili izpolnjeni.

Sorazmernost

Predlog je skladen z načelom sorazmernosti iz naslednjih razlogov:
2011/0260 (COD)

MNENJE KOMISIJE v skladu s členom 294(7)(c) Pogodbe o delovanju Evropske unije o spremembah, ki jih je predlagal Evropski parlament k stališču Sveta

v zvezi s predlogom uredbe EVROPSKEGA PARLAMENTA IN SVETA o spremembi Priloge I k Uredbi Sveta (ES) št. 1528/2007 glede izločitve nekaterih držav s seznama regij ali držav, ki so dokončale pogajanja

1. Uvod

Komisija v skladu s členom 294(7)(c) Pogodbe o delovanju Evropske unije poda svoje mnenje o spremembah, ki jih predlaga Evropski parlament v drugi obravnavi. Komisija v nadaljevanju predstavlja svoje mnenje o dveh spremembah, ki ju predlaga Parlament.

2. Ozadje

Po podpisu sporazuma iz Cotonouja leta 2000, ki določa načela in določbe za sporazume o gospodarskem partnerstvu (SGP) z afriškimi, karibskimi in pacifiškimi (AKP) državami in regijami ter pogajalskem procesu, ki izhaja iz tega sporazuma, so na koncu leta 2007 nekatere države zaključile pogajanja in parafirale začasne SGP. Da se preprečijo motnje v trgovinskih preferencialih, so bili z Uredbo Sveta (ES) št. 1528/2007 z dne 20. decembra 2007 (v nadaljnjem besedilu: Uredba o dostopu do trga) v pričakovanju ratifikacije SGP določeni pogoji za enostransko predčasno začasno uporabo trgovinskih preferencialov EU od 1. januarja 2008.

19 držav AKP je sprejelo potrebne ukrepe za ratifikacijo svojih SGP, 17 pa tega ni storilo. V skladu z merili iz člena 2(3) Uredbe o dostopu do trga teh 17 držav ne izpolnjuje več pogojev te uredbe in se zato trgovinski preferenciali ne bi smeli ohraniti.

3. Cilj predloga Komisije

Cilj predloga Komisije je spremeniti seznam držav upravičenk do preferencialov (Priloga I k Uredbi o dostopu do trga), in sicer s črtanjem 1. januarja 2014 tistih držav, ki še vedno niso sprejele potrebnih ukrepov za ratifikacijo SGP. Namen predloga je zagotoviti enako obravnavanje v zvezi s pogodbenicami SGP, ki v celoti izpolnjujejo svoje obveznosti.

4. Mnenje Komisije o spremembah, ki jih predlaga Evropski parlament

– Prestavitev datuma začetka veljavnosti

Na drugi obravnavi Evropski parlament predlaga, da se prestavi začetek veljavnosti spremembe k Uredbi o dostopu do trga za deset mesecev, tj. do 1. oktobra 2014. Komisija meni, da je njen prvotni predlog za začetek veljavnosti 1. januarja 2014 ustreznejši, saj vsakršna nadaljnja zamuda povečuje tveganje zaradi podaljševanja začasne ureditve, ki ne more zagotoviti trdne pravne podlage za dostop do trgov AKP. Da se zagotovita medinstitucionalna enotnost in velika večina za sprejetje spremembe predloga, je sprememba vseeno sprejemljiva.

– Sprememba za omejitev prenosa pooblastila

Druga sprememba Evropskega parlamenta zadeva časovno omejitev prenosa pooblastila Komisiji. Čeprav Komisija prvotno ni predlagala časovne omejitve, je Evropski parlament predlagal omejitev prenosa pooblastila na pet let s tihim podaljšanjem. Čeprav po mnenju Komisije ne gre za najprimernejši pristop, ne povzroča nobenih posebnih težav v zadevnem primeru in je zato sprejemljiv.

5. Sklep

V skladu s členom 293(2) Pogodbe o delovanju Evropske unije Komisija spreminja svoj predlog, kot je določeno zgoraj.
[pic] | EVROPSKA KOMISIJA |

Bruselj, 23.9.2010

COM(2010) 519 konč.

2008/0246 (COD)

MNENJE KOMISIJE v skladu s členom 294(7)(c) Pogodbe o delovanju Evropske unije o spremembah, ki jih je predlagal Evropski parlament glede stališča Sveta o predlogu UREDBE EVROPSKEGA PARLAMENTA IN SVETA

o pravicah potnikov med potovanjem po morju in celinskih plovnih poteh ter spremembi Uredbe (ES) št. 2006/2004

SPREMEMBA PREDLOGA KOMISIJE v skladu s členom 293(2) Pogodbe o delovanju Evropske unije

2008/0246 (COD)

MNENJE KOMISIJE v skladu s členom 294(7)(c) Pogodbe o delovanju Evropske unije o spremembah, ki jih je predlagal Evropski parlament glede skupnega stališča Sveta o predlogu

UREDBE EVROPSKEGA PARLAMENTA IN SVETA o pravicah potnikov med potovanjem po morju in celinskih plovnih poteh ter spremembi Uredbe (ES) št. 2006/2004

1. OZADJE

Datum predložitve predloga Parlamentu in Svetu: 5. december 2008

Datum mnenja Parlamenta na prvi obravnavi: 23. april 2009

Mnenje Ekonomsko-socialnega odbora: 16. julij 2009

Datum soglasnega sprejetja stališča Sveta: 11. marec 2010

Datum soglasja COREPER-ja h kompromisu z druge obravnave: 23. junij 2010

Datum mnenja Evropskega parlamenta na drugi obravnavi: 6. julij 2010

2. Namen predloga

Namen zakonodajnega predloga je določiti pravice potnikov pri uporabi vodnega prevoza po notranjih in mednarodnih plovnih poteh. Te pravice vključujejo minimalne predpise o informacijah za vse potnike pred potovanjem in med njim, pomoči in nadomestilu v primeru prekinitve potovanja, ukrepih v primeru zamud ter posebni pomoči za osebe z omejeno mobilnostjo. V predlogu so tako kot v veljavni zakonodaji za zračni in železniški promet predvideni neodvisni nacionalni organi za reševanje sporov.

3. Mnenje Komisije o spremembah Evropskega parlamenta

Z mnenjem Evropskega parlamenta na drugi obravnavi dne 6. julija 2010 se je doseglo približanje stališča Sveta predlogu Komisije v zvezi s širjenjem področja uporabe (izključitev je omejena na plovila za prevoz največ 12 in ne 36 potnikov), izboljšanjem zaščite pravic potnikov z omejeno mobilnostjo in invalidnih potnikov (dostopne oblike, manj izjem pri pravici do potovanja, krajše obdobje obveščanja) in zvišanjem ravni zaščite potnikov med potovanjem po morju in celinskih plovnih poteh na splošno (nižja zgornja meja nadomestil, zvišanje stopnje pomoči).

Stališče Parlamenta je rezultat kompromisa z zadnjega neuradnega trialoga z dne 15. junija 2010, o katerem je Svet razpravljal 23. junija 2010 in ga nato potrdil.

4. Sklep

Komisija v skladu s členom 293(2) Pogodbe o delovanju Evropske unije sprejme spremembe predloga v skladu z zgoraj navedenim kompromisnim besedilom Sveta in Parlamenta.
[pic] | EVROPSKA KOMISIJA |

Bruselj, 14.7.2010

COM(2010)376 konč.

2010/0206 (APP)

Predlog

UREDBA SVETA (EU) št. …/…

o razširitvi področja uporabe Uredbe (EU) Evropskega parlamenta in Sveta št. xx/yy o profesionalnem čezmejnem prevozu eurogotovine po cesti med državami članicami v euroobmočju

OBRAZLOŽITVENI MEMORANDUM

Namen tega predloga je razširiti področje uporabe predloga uredbe o profesionalnem čezmejnem prevozu eurogotovine po cesti med državami članicami v euroobmočju na ozemlje države članice, ki bo v bližnji prihodnosti uvedla euro, ker se bo s tem povečala potreba po čezmejnem prevozu eurogotovine pred uvedbo eura.

Razširitev področja uporabe uredbe mora biti samodejna in mora začeti veljati na dan, ko se Svet odloči za odpravo odstopanja države članice od vključitve v euroobmočje.

Glavni predlog temelji na členu 133, ki določa, da so glasovalne pravice v Svetu omejene na države članice, ki so že uvedle euro. Ker ta predlog zadeva države članice, ki še niso uvedle eura, temelji na členu 352. To je potrebno, ker mora Unija nujno ukrepati, da olajša nemoten prevzem eura.

2010/0206 (APP)

Predlog

UREDBA SVETA (EU) št. …/…

o razširitvi področja uporabe Uredbe (EU) Evropskega parlamenta in Sveta št. xx/yy o profesionalnem čezmejnem prevozu eurogotovine po cesti med državami članicami v euroobmočju

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 352 Pogodbe,

ob upoštevanju predloga Evropske komisije[1],

ob upoštevanju mnenja Evropskega parlamenta[2],

po prenosu osnutka zakonodajnega akta nacionalnim parlamentom,

v skladu s posebnim zakonodajnim postopkom,

ob upoštevanju naslednjega:

1. Uredba (EU) Evropskega parlamenta in Sveta št. xx/yy[3] velja za ozemlje držav članic, ki so uvedle euro kot svojo enotno valuto.

2. Eurogotovino je treba prepeljati v državo, ki se pripravlja na prevzem eura, ker se euro bankovci, ki so potrebni za prevzem, navadno vzamejo iz obstoječih zalog bankovcev na euroobmočju in ker se euro kovanci v celoti ali delno kujejo v tujini.

3. Zato mora Uredba xx/yy veljati v državah članicah, ki se pripravljajo na uvedbo eura od dne sklepa Sveta o odpravi odstopanja teh držav od vključitve v euroobmočje –

SPREJEL NASLEDNJO UREDBO:

Člen 1

Uredba Sveta (ES) xx/yy velja na ozemlju države članice, ki še ni uvedla eura, od dne sklepa Sveta, sprejetega v skladu s členom 140(2) Pogodbe, o odpravi odstopanja od vključitve v euroobmočje.

Člen 2

Ta uredba začne veljati šest mesecev po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Svet

Predsednik […]

[1] UL …, str. …

[2] UL …, str. …

[3] UL …, str. …
[pic] | KOMISIJA EVROPSKIH SKUPNOSTI |

Bruselj, 22.6.2009

COM(2009)306 konč.

2007/0098/COD

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih predlaga Evropski parlament, k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o skupnih pravilih glede pogojev za opravljanje dejavnosti cestnega prevoznika

O SPREMEMBI PREDLOGA KOMISIJE v skladu s členom 250(2) Pogodbe ES

MNENJE KOMISIJEv skladu s točko (c) tretjega pododstavka člena 251(2) Pogodbe ESo spremembah, ki jih predlaga Evropski parlament,k skupnemu stališču Sveta v zvezi spredlogom

UREDBE EVROPSKEGA PARLAMENTA IN SVETA o skupnih pravilih glede pogojev za opravljanje dejavnosti cestnega prevoznika

1. Uvod

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament na drugi obravnavi. Komisija v nadaljevanju predstavlja svoje mnenje o spremembah, ki jih je predlagal Parlament.

2. Ozadje

Datum predložitve predloga EP in Svetu (dokument COM(2007) 263 konč. – 2007/0098 COD): | 23. maj 2007. |

Datum mnenja Evropskega ekonomsko-socialnega odbora: | 16. januar 2008. |

Datum mnenja Evropskega parlamenta, prva obravnava: | 21. maj 2008. |

Datum predložitve spremenjenega predloga: | 13. junij 2008. |

Datum sprejetja skupnega stališča: | 9. januar 2009. |

Datum mnenja Evropskega parlamenta, druga obravnava: | 23. april 2009. |

3. Namen predloga

Cilj predloga je določiti skupna pravila glede pogojev za opravljanje dejavnosti cestnega prevoznika. Namen predloga je nadomestiti Direktivo 96/26/ES z novo uredbo, da bi dosegli boljšo usklajenost in spodbudili pravičnejšo konkurenco med prevozniki na notranjem trgu.

4. Mnenje Komisije o spremembah, ki jih predlaga Evropski parlament

Po večmesečnih pogajanjih pod češkim predsedstvom sta Parlament in Svet na drugi obravnavi sklenila sporazum, predvsem v zvezi z uvedbo elektronskih registrov prevoznih podjetij. Komisija lahko sprejme kompromisne spremembe, ki jih je Evropski parlament sprejel na drugi obravnavi, s čimer bo potrdila ta dogovor.

5. Sklep

V skladu s členom 250(2) Pogodbe ES Komisija spremeni svoj predlog, kot je navedeno zgoraj.
[pic] | KOMISIJA EVROPSKIH SKUPNOSTI |

Bruselj, 29.10.2008

COM(2008) 675 konč.

2008/0205 (AVC)

Predlog

SKLEP SVETA

o pristopu Evropske skupnosti k Pravilniku št. 61 Gospodarske komisije Združenih narodov za Evropo o določbah glede homologacije gospodarskih vozil v zvezi z njihovimi zunanjimi štrlečimi deli pred zadnjo steno kabine

(predložila Komisija)

2008/0205 (AVC)

Predlog

SKLEP SVETA

o pristopu Evropske skupnosti k Pravilniku št. 61 Gospodarske komisije Združenih narodov za Evropo o določbah glede homologacije gospodarskih vozil v zvezi z njihovimi zunanjimi štrlečimi deli pred zadnjo steno kabine

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 97/836/ES z dne 27. novembra 1997 glede na pristop Evropske skupnosti k Sporazumu Gospodarske komisije Združenih narodov za Evropo v zvezi s sprejetjem enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidirani sporazum iz leta 1958“)[1], ter zlasti členov 3(3) in 4(2) Sporazuma,

ob upoštevanju predloga Komisije[2],

ob upoštevanju privolitve Evropskega parlamenta[3],

ob upoštevanju naslednjega:

(1) Standardizirane zahteve iz Pravilnika št. 61 Gospodarske komisije Združenih narodov za Evropo o določbah glede homologacije gospodarskih vozil v zvezi z njihovimi zunanjimi štrlečimi deli pred zadnjo steno kabine so namenjene odpravi tehničnih ovir v trgovini z motornimi vozili med pogodbenicami ter zagotavljanju visoke ravni varnosti in zaščite pri uporabi takšnih vozil.

(2) Pogodbenice so bile obveščene o Pravilniku št. 61, ki je postal veljaven za vse pogodbenice, ki niso vročile obvestila o nesoglasju do datuma ali datumov, določenih v Pravilniku revidiranega sporazuma iz leta 1958.

(3) Ta pravilnik se vključi v homologacijski sistem za motorna vozila in se s tem doda zakonodaji, ki velja znotraj Skupnosti –

SKLENIL:

Člen 1

1. Evropska skupnost pristopi k Pravilniku št. 61 Gospodarske komisije Združenih narodov za Evropo o določbah glede homologacije gospodarskih vozil v zvezi z njihovimi zunanjimi štrlečimi deli pred zadnjo steno kabine[4].

2. Besedilo Pravilnika se priloži k temu sklepu[5].

Člen 2

V skladu z določbami [člena 9(1) Direktive 70/156/EGS]/[člena 35 Direktive 2007/46/ES] se prizna enakovrednost zahtev Pravilnika št. 61 Gospodarske komisije Združenih narodov za Evropo in zahtev iz Direktive 92/114/ES Evropskega parlamenta in Sveta.

V Bruslju,

Za Svet

(…)

Predsednik

[1] UL C , , str. .

[2] UL C , , str. .

[3] UL C , , str. .

[4] Glej dokument E/ECE/324-E/ECE/TRANS/505-Rev.1/Add.93 – spremembe 1 – 4.

[5] Ta pravilnik bo objavljen v naslednjem Uradnem listu.
[pic] | KOMISIJA EVROPSKIH SKUPNOSTI |

Bruselj, 5.12.2007

COM(2007) 783 konč.

Spremenjeni predlog

SKLEP EVROPSKEGA PARLAMENTA IN SVETA

o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju v zvezi z večletnim finančnim okvirom

(predložila Komisija)

Spremenjeni predlog

SKLEP EVROPSKEGA PARLAMENTA IN SVETA

o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju v zvezi z večletnim finančnim okvirom

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] ter zlasti točke 21, prvega in drugega odstavka točke 22 in točke 23 Sporazuma,

ob upoštevanju predloga Komisije[2],

ob upoštevanju naslednjega:

(1) Na usklajevalnem sestanku 23. novembra 2007 sta se veji proračunskega organa sporazumeli, da zagotovita del financiranja, potrebnega za programe evropskega globalnega satelitskega navigacijskega sistema GNSS (EGNOS-GALILEO), s spremembo večletnega finančnega okvira za obdobje 2007–2013 v skladu s točkami 21, 22 in 23 Medinstitucionalnega sporazuma, in sicer tako da se v letih 2008–2013 za 1 600 milijonov EUR zviša zgornja meja odobritev za prevzem obveznosti v podrazdelku 1a. To zvišanje se bo izravnalo s tem, da se v letu 2007 za enak znesek zniža zgornja meja odobritev za prevzem obveznosti v razdelku 2.

(2) Zaradi ohranitve ustreznega razmerja med obveznostmi in plačili je treba prilagoditi letne zgornje meje za odobritve plačil. Ta prilagoditev bo proračunsko nevtralna.

(3) Prilogo I k Medinstitucionalnemu sporazumu o proračunski disciplini in dobrem finančnem poslovodenju je zato treba ustrezno spremeniti[3] –

SKLENILA:

Edini člen

Priloga I Medinstitucionalnega sporazuma o proračunski disciplini in dobrem finančnem poslovodenju se nadomesti s Prilogo k temu sklepu.

V Bruslju,

Za Evropski parlament Za Svet

Predsednik Predsednik

PRILOGA

FINANČNI OKVIR ZA OBDOBJE 2007–2013 (spremenjen)

[pic]

[1] OJ C 139, 14.6.2006, p. 1.

[2] COM(2007) 549 konč., 19.9.2007, kakor je bil spremenjen s COM(2007) 783 konč.

[3] V ta namen so zneski, ki izhajajo iz navedenega sporazuma, preračunani v cene iz leta 2004.